ཡང་ཁོང་གིས།བོད་ནང་གི་བོད་མི་རྣམས་དུས་ད་ལྟ་བར་རྡོག་རྩ་ཆིག་སྒྲིལ་གྱིས་རྒྱ་ནག་གཞུང་གི་བཙན་གནོན་ལ་ངོ་རྒོལ་བྱེད་བཞིན་ཡོད་པ་དང་།ད་བར་བོད་མི་༡༥༢ཙམ་གྱིས་རྒྱ་ནག་གཞུང་ལ་ངོ་རྒོལ་གྱིས་རང་ལུས་མེར་སྲེག་གནང་ཡོད་པ་རེད།ཁོ་ཚོའི་རེ་བ་ནི་རྒྱ་ནག་གཞུང་གི་བཙན་གནོན་འོག་ལ་འདུག་འདོད་མེད་པ་དང་།༧གོང་ས་རྒྱལ་བ་རིན་པོ་ཆེ་མཆོག་བོད་ནང་ཆིབས་སྒྱུར་བསྐྱང་རྒྱུ་དེ་རེད།དེ་བཞིན་བཙན་བྱོལ་དུ་ཡོད་པའི་བོད་པ་ཚོ་རྒྱ་གར་དུ་འཚོ་སྡོད་ཀྱིས་རྒྱ་གར་དེ་ང་ཚོའི་ཕ་ཡུལ་གཉིས་པ་ལྟ་བུ་ཆགས་ཡོད་ཀྱང་།ང་ཚོའི་དམིགས་ཡུལ་ནི་བོད་ནང་ལོག་རྒྱུ་དེ་ཡིན་པས།རྒྱ་གར་གཞུང་མང་གཉིས་ནས་མུ་མཐུད་རྒྱབ་སྐྱོར་གནང་རོགས་ཞེས་སོགས་གསུངས་ཡོད་པ་རེད།